MSF tager ikke imod penge fra firmaer, hvis produkter er skadelige for liv og helbred, som for eksempel tobak, alkohol og våben. Vi undgår også bidrag fra firmaer, der udvinder af råstoffer, når produktet har forbindelse til krige og konflikter: for eksempel olie og diamanter. MSF modtager heller ikke penge fra politiske partier eller andre interessegrupper . MSF takker desuden nej til penge fra medicinalindustrien. Medicinalindustrien udfører et vigtigt stykke arbejde, men bidrag herfra kunne give anledning til tvivl om vores uafhængighed i arbejdet med medicinsk nødhjælp.